《寄淮安守将梅都尉》
明代·茅大方

幽燕消息近如何？控扼长淮节镇多。
纵使火龙蟠地轴，莫教铁骑过天河。
关中馈运萧丞相，海上楼船路伏波。
老我不才无补报，西风一度一悲歌。

作者简介：茅大方，明诗文家。名辅，又字希董。泰兴人。洪武中为淮南学官，擢秦府长史。建文元年，迁副都御史。靖难兵下南京，死于难。大方博学能诗文，诗流传不广。著有《希董集》。